VEGA og Beatbox Entertainment præsenterer

**VEGA’s New Crush Vol. 2 – Hyper-aktuelle forårsforelskelser**

**​***Torsdag d. 26. maj præsenterer VEGA og Beatbox Entertainment for anden gang de nye, internationale navne, som kommer til at præge koncertplakater og festivalscener det kommende år.*

Få det mest aktuelle snapshot af, hvad der rykker på den internationale musikscene lige nu med VEGA’s New Crush Vol. 2. Den 26. maj gives et eksklusivt koncertudvalg af de fem navne, som udenlandske festivaler har travlt med booke og musikblogs har travlt med at skrive om. VEGA’s New Crush er den internationale pendant til succesen VEGAs Udvalgte.

**Astronautalis (US) - Eksperimenterende rapper på skamløs genre-hugst**

Amerikanske [Astronautalis](https://www.facebook.com/Astronautalis/?fref=ts) har rumsteret rundt i undergrunden af det amerikanske rapmiljø i nogle år uden at lyde som noget andet, du kender. Hans pladeselskab har beskrevet ham som en yngre udgave af Beck, der er faldt i hiphop-gryden som lille. Rock, electro, blues og tunge beats blandes skamløst i Anstronautalis’ univers med et solidt skud humor. Som i den seneste video fra ep’en *Sike*. Se blot [her](https://www.youtube.com/watch?v=eIXwRztIyqE&feature=youtu.be). Astronautalis var i 2014 en del af Bon Ivers rap-projekt Jason Feathers.

**Fickle Friends (UK) – Solbeskinnet indiepop**

Indiepop-kvartetten [Fickle Friends](https://www.facebook.com/FickleFriends/?fref=ts) har i hjemlandet England fået masser af positiv opmærksomhed efter at have spillet utallige festivaljobs og toppet Hype Machines afspilningslister. Sangene på deres ep *Velvet* (2015) flyder næsten over med flygtige sommer-vibes, perfekte vokalharmonier og legende guitariffs. Selvom numre som ”[Swim](http://hypem.com/track/21h5p/Fickle+Friends+-+SWIM)” og ”[Say No More](https://www.youtube.com/watch?v=fLeazv9cAj8)” lyder som solskin i singleformat, giver teksterne tyngde til universet. Kvartetten arbejder for tiden på deres første fuldlængde album.

**Axel Flovent (ISL) – Islandsk indiefolk med subtilt perfektionerede sange**

Islandske [Axel Flovent](https://www.facebook.com/AxelFlovent/?fref=ts) får enhver bekymring til at forsvinde med sin elegante indiefolk-sange. Der er delikat guitar, sfærisk vokal og fine klaverflader, som tilsammen skaber det perfekte subtile folkmix. Singlen ”[Beach](https://www.youtube.com/watch?v=3L6Yc_z2XGk)” var en del af soundtracket til tv-serien *The Vampire Diaries* og sikrede sangeren en koncert til branchefestivalen Eurosonic. Derudover spreder Axel Flovent også vellyd ud over dette år SXSW og The Great Escape-festivalen. Find Flovents Soundcloud [her](https://soundcloud.com/axelflovent).

**All Tvvins (IRL) – Synthdrevet, irsk indie-electro**

[All Tvvins’](https://www.facebook.com/alltvvins/) indie-electro har spillet sig ind på samtlige irske hitlister med deres fire singler. Conor Adams og Lar Kaye finder inspiration vidt forskellige steder og nævner både Taylor Swift og Slipknot som referencerammer. Den seneste single “[Unbelievable](https://www.youtube.com/watch?v=eUzT5MHOLhY&feature=youtu.be)” udemærker sig dog mest ved de tunge synths. Duoen arbejder på deres debutalbum med producere, som har stået bag Kasabian, London Grammar og Arcade Fire. Sidstnævnte har All Tvvins spillet support for, og de turnerer pt. sammen med landsmændene i Kodaline.

**Albin Lee Meldau (SE) – Svensk singer/songwriter med heftig soul-stemme**

[Albin Lee Meldau](https://www.facebook.com/Albinleemeldau/) har tidligere brugt sin fabelagtige stemme i bandet The Magnolia, men det seneste års tid har han lavet musik under eget navn. Sangene favner svenskerens brede musikalske opdragelse, og sangeren siger selv, at hans liv er karakteriseret af toner fra Sonia Hedenbratt, The Wailers’ klagesang, Otis Redding, der crasher Dylans poesi og en onkel, som var glad for Jimmy Hendrix. De soulede og americana-inspirerede sange har allerede nu sikret Albin Lee Meldau en plads på The Great Escapes festivalprogram denne sommer.

**Fakta om koncerten:**

VEGA’s New Crush

Torsdag den 26. maj 2016 kl. 19:30

Lille VEGA, Enghavevej 40, 1674 Kbh. V

120 kr. + gebyr

Forsalget starter i dag via VEGAs hjemmeside og Billetlugen.   
Der tages forbehold for ændringer i programmet.